#### 

#### Prosedyre for melding om seksuelle krenkelser

Denne prosedyren beskriver hvordan du som ansatt/frivillig skal opptre om du får mistanke eller melding om seksuelle krenkelser i vår sammenheng. Hvis du selv har opplevd at noen har tråkket over dine intimitetsgrenser, kan du også kontakte en av oss i ressursgruppa direkte, se informasjon under.

**Hva er en seksuell krenkelse**

* Seksuelle krenkelser forstås her som at den som har størst makt i en relasjon mellom personer i et asymmetrisk maktforhold, utnytter en seksualisering av relasjonen på en slik måte at den andres intimitetsgrenser krenkes.
* Seksuelle krenkelser kan dreie seg om hele spekteret av seksuelle handlinger, fra krenkende ordbruk til påført samleie og tilsvarende handlinger.
* Krenkelsene kan finne sted på alle arenaer, det være seg gjennom eksempelvis fysiske eller digitale møter.

**Hvordan melde fra**

* Kontakt nærmeste leder, personalleder eller en av de andre i koordineringsgruppa for krenkelsessaker, snarest mulig. (Se kontaktinformasjon under)
* Oppgi de opplysninger om saken som du sitter på. Melding kan gis muntlig eller skriftlig.
* Du skal aldri selv ta kontakt med den som er anklaget eller håndtere saken på egenhånd.

Det kan være til stor skade for den som er utsatt og ødelegger muligheten for en god saksbehandling. Det kan også forkludre en eventuell politietterforskning.

* Har du en bekymring, eller er du i tvil om det du har hørt er å betrakte som en seksuell krenkelse, ta likevel kontakt slik at saken blir gjenstand for vurdering.

**Hvem håndterer**

* Koordineringsgruppa for krenkelsessaker har ansvar for å undersøke saken, gi råd om tiltak og bistå slik at saken håndteres i tråd med retningslinjene.
* Generalsekretær eller den som har det juridiske ansvaret i den enheten hvor krenkelsen har skjedd, har ansvar for å trekke den endelige konklusjonen.

Organisasjonens retningslinjer for håndtering av seksuelle krenkelser i fullstendig versjon kan lastes ned her: [Retningslinjer for håndtering av seksuelle krenkelser (normisjon.no)](https://www.normisjon.no/content/uploads/2018/06/Retningslinjer-for-handtering-av-sek-suelle-krenkelser-revidert-2017.pdf).

De som sitter i gruppa for håndtering av krenkelsessaker er følgende:

Else Kari Bjerva, tlf. 90758021, [else.kari.bjerva@normisjon.no](mailto:else.kari.bjerva@normisjon.no)   
Tormod Kleiven, tlf. 95084275, [tormod.kleiven@vid.no](mailto:tormod.kleiven@vid.no)   
Svein Granerud, tlf. 90655448, [svein.granerud@normisjon.no](mailto:svein.granerud@normisjon.no)   
Solveig Tveitereid, tlf. 40630600, [solveig@storsalen.no](mailto:solveig@storsalen.no)   
Josten Larsen, Acta, tlf. 99027992, [jostein.larsen@normisjon.no](mailto:jostein.larsen@normisjon.no)